BJELOVARSKO-BILOGORSKA ŽUPANIJA
OPĆINA KONČANICA
ČEŠKI DJEČJI VRTIĆ KONČANICA
UPRAVNO VIJEĆE

KLASA: 601-02/23-02/02
URBROJ: 2111-2-4-01-23-7

Z  A  P  I  S  N  I  K
sa 16. sjednice Upravnog vijeća Češkog dječjeg vrtića Končanica, održane dana 18. prosinca 2023. godine u prostorijama Područne osnovne škole u Končanici, Končanica 341, s početkom u 15:00 sati.
Nazočni članovi: Marija Kubišta, Mira Čukelj, Mateja Finek, Nikolina Santo i Jaromir Liber.
Odsutnih članova nije bilo.
Ostali nazočni: Gordana Tomašek – ravnateljica Češkog dječjeg vrtića Končanica, Ivana Valenta – direktorica Komunalac Končanica d.o.o. i ujedno voditeljica računovodstva Vrtića i Oto Janda – službenik Općine Končanica i ujedno zapisničar.
Jednoglasno je usvojen slijedeći 
D N E V N I  R E D:
1.  Usvajanje zapisnika sa 15. sjednice Upravnog vijeća,
2. Usvajanje Financijskog plana Češkog dječjeg vrtića Končanica za 2024. godinu sa projekcijama za 2025. i 2026. godinu
3. Razno.

Ad 1.) Usvajanje Zapisnika sa 15. sjednice Upravnog vijeća
Članovi Upravnog vijeća nisu imali primjedbe na dostavljeni prijedlog Zapisnika sa 15. sjednice Upravnog vijeća održane dana 10. studenoga 2023. godine, te su jednoglasno donijeli slijedeći
ZAKLJUČAK: Usvaja se Zapisnik sa 15. sjednice Upravnog vijeća održane dana 10. studenog 2023. godine.

Ad 2.) Usvajanje Financijskog plana Češkog dječjeg vrtića Končanica za 2024. godinu sa projekcijama za 2025. i 2026. godinu
Ovu točku pojasnila je Ivana Valenta, voditeljica računovodstva. Prijedlog Financijskog plana za 2024. godinu sa projekcijama za 2025. i 2026. godinu razmotren je na prošloj sjednici i predložen osnivaču na usvajanje. Isti je u istom obliku prihvaćen. Financijski plan za 2024. godinu dobili su svi vijećnicima zajedno sa sazivom. S tog razloga predlaže njegovo usvajanje. Financijski plan za 2024. godinu planiran je u iznosu od 111.743,00 eura kako na prihodovnoj tako i na rashodovnoj strani. Pojašnjenje po stavkama prihoda i rashoda dala je voditeljica računovodstvenih poslova.
Članovi Upravnog vijeća složili su se sa Financijskim planom Češkog dječjeg vrtića Končanica za 2024. godinu sa projekcijama za 2025. i 2026. godinu te su usvojili 
Financijski plan Češkog dječjeg vrtića Končanica za 2024. godinu sa projekcijama za
2025. i 2026. godinu

Ad 3.) Razno
Kako rasprave po ovoj točki nije bilo, predsjednica se zahvalila svima na konstruktivnom radu i zaključila rad ove sjednice Upravnog vijeća u 15:15 sati.

               Zapisnik sastavio:                                                    	Predsjednica Upravnog vijeća:
                 Oto Janda, v.r.                                                                      	Marija Kubišta, v.r.


